Diari Oficial de la Generalitat Valenciana


Sumari del DOGV 7099, del 29-08-2013 (2013/8547)

Notificació de la sentència dictada en el procediment ordinari número 525/2011.
-------------------------------------------------------------------------------

### Dades del document

Número de DOGV
:   7099

Data del DOGV
:   29-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8547


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment ordinari número 525/2011. [2013/8547]  
En este procediment ordinari número 525/11, seguit a instàncies de Sandra Llor Ortín i Christian Sánchez Núñez contra Promociones Bizmancha 2005, SL, s'ha dictat la sentència que, literalment, diu el següent:  
«Sentència número 183/2012  
Elda, 2 de novembre de 2012  
Leandro Blanco García-Lomas, jutge del Jutjat de Primera Instància i Instrucció número 3 d'Elda i partit, he vist estes actuacions de juí ordinari seguides davant d'este jutjat amb el número 525/2011, a instàncies de Sandra Llor Ortín i Christian Sánchez Núñez, els dos representats per la procuradora María Jesús Pastor Abad i assistits pel lletrat Alejandro Moratalla Salido, contra l'entitat mercantil Promociones Bizmancha 2005, SL, sense assistència lletrada ni representació processal en l'acte de la vista, tot i que havia sigut citada degudament, per la qual cosa va ser declarada en situació de rebel·lia processal, en estes actuacions que han versat sobre la resolució de contracte i la reclamació d'una quantitat, dicte esta sentència.  
Dispositiva  
Estime íntegrament la demanda interposada per la procuradora María Jesús Pastor Abad, en nom i representació de Sandra Llor Ortín i Christian Sánchez Núñez, contra l'entitat mercantil Promociones Bizmancha 2005, SL, i:  
1. Declare resolt el contracte subscrit entre ambdós parts en data 1 d'octubre de 2010 sobre la vivenda 3r, L, de l'edifici Ideal, situat en el carrer d'Antoni Maura, cantonada amb el carrer d'Eugenio Montes, de la localitat d'Elda, amb motiu de l'incompliment contractual de l'entitat mercantil Promociones Bizmancha 2005, SL.  
2. Declare l'obligació de l'entitat mercantil Promociones Bizmancha 2005, SL, de tornar a Sandra Llor Ortín i Christian Sánchez Núñez la quantitat entregada de 7.000 euros.  
3. Condemne l'entitat mercantil Promociones Bizmancha 2005, SL, a sotmetre's a les declaracions anteriors.  
Tot això, amb condemna expressa a costes a la part demandada.  
Notifiqueu esta resolució a les parts, i feu-los saber que s'hi pot interposar-se un recurs d'apel·lació davant d'este mateix jutjat en el termini de vint dies comptador des de l'endemà de la notificació, amb esment de la resolució apel·lada i manifestació de la voluntat de recórrer, amb la indicació dels pronunciaments que s'impugnen. De conformitat amb la disposició addicional 15 de la Llei Orgànica del Poder Judicial, modificada per la Llei Orgànica 1/2009, de 3 de novembre, cal que, amb caràcter previ a l'admissió del recurs, es consigne en el compte de consignacions i depòsits del Jutjat la quantitat de 50 euros en concepte de depòsit per a recórrer.   
Esta és la meua sentència, de la qual s'haurà d'unir una testimoniança a les actuacions corresponents, que pronuncie, mane i firme.»   
I atés que el demandat, Promociones Bizmancha 2005, SL, es troba en parador ignorat, expedisc este edicte a fi que li valga de notificació de forma deguda.   
  
Elda, 14 de febrer de 2013.- La secretària judicial: Margarita Requena Pleguezuelos.